**אולגה סריאבקינה** (ברוסית: **Ольга Серябкина**; נולדה ב-12 באפריל 1985), הידועה בשם הבמה **מולי** (**Molly**), היא זמרת, רקדנית, פזמונאית ושחקנית רוסייה. סריאבקינה החלה את הקריירה שלה בלהקת Serebro שבה הייתה חברה כ-13 שנים עד פרישתה בשנת 2019 לטובת קריירת סולו.

הלהקה התפרסה במהלך השתתפותה באירוויזיון 2007 עם השיר "Song #1", שהגיע למקום השלישי.

ביוגרפיה
--------

סריאבקינה נולדה בעיר מוסקבה כאשר הייתה בירת ברית המועצות. בגיל 6 החלה ללמוד ריקודים סלוניים. היא השתתפה בתחרויות בינלאומיות ובגיל 17 זכתה בתואר "אמן כבוד בספורט" לריקודים סלוניים ברוסיה.

היא איבדה את אביה בגיל מוקדם מאוד, ושיתפה שהוא היה ביסקסואל.

סריאבקינה למדה בבית הספר לאמנויות במחלקה לשירת הפופ ברוסיה, בנוסף למדה תרגום של השפות גרמנית ואנגלית. היא ידועה גם ככותבת שירים לזמרים רוסים.

בשנת 2020 נישאה בסתר לגיאורגי נחקביה, איש עסקים המתגורר בווינה שבאוסטריה, אשר בעברו עבד בחברת ההקלטות בה סריאבקינה הקליטה את שיריה. ב-20 בנובמבר 2021 ילדה סריאבקינה את בנם.

קריירה
------

### 2006–2019: תחילה ופריצה בלהקת Serebro

בשנת 2006, החליט מקסים פדייב להקים את להקת הנשים "Serebro" אשר כללה את מרינה ליזורקינה, ילנה טמניקובה ואת סריאבקינה. סריאבקינה הייתה כותבת השירים של הלהקה.

ב-12 במאי 2007, פרצה הלהקה בתחרות האירוויזיון בהלסינקי שבפינלנד עם השיר "Song #1" וזכתה במקום השלישי. סריאבקינה כתבה את הגרסה הראשונית של השיר "Song #1", אך בסופו של דבר המילים שונו למילים של דניל באבצ'ב.

ב-21 באפריל 2009, הוציאה הלהקה את אלבום הבכורה שלה ברוסית שנקרא: "OpiumRoz". כעבור שנה הוציאו מיני אלבום ראשון שנקרא: "Избранное".

בשנת 2012 הוציאה הלהקה אלבום נוסף לראשונה באנגלית שנקרא: "Mama Lover", אשר השיג הצלחה בינלאומית. רוב השירים באלבום נכתבו על ידי סריאבקינה.

ב-27 במאי 2016, הוציאה הלהקה את אלבומה השלישי שנקרא: "Сила трёх", וזכה להצלחה מסחרית. האלבום כלל את כל הסינגלים שפרסמו בין השנים 2013–2016. בשנת 2019, הוציאו מיני אלבום השני שלהם שנקרא: "Chico Loco".

באוקטובר 2018, הודיעה סריאבקינה שאחרי 13 שנה תעזוב את הלהקה סופית בתחילת חודש פברואר 2019, ותחל בקריירת סולו. לפני הפרישה סריאבקינה הוציאה עם הלהקה מספר סינגלים אשר לא נכללו בשום אלבום.

### קריירת סולו

### 2014–2017: תחילת קריירת סולו

ב-18 בספטמבר 2014, הוציא הזמר .DJ M.E.G את הסינגל "Kill Me All Night Long", בשיתוף עם סריאבקינה אשר הופעה לראשונה בשם הבמה **Holy Molly**. הסיגנל נכתב על ידה.

ב-4 בפברואר 2015 הופיעה עם השיר "Мы мечтали о сцене", אשר נכתב עבור התוכנית "הבמה המרכזית" בערוץ הטלוויזיה רוסיה-1. במרץ, הוציאה סינגל נוסף: "Holy Molly" ומאוחר יותר החליטה לשנות את שם הבמה שלה ל-**Molly** בלבד בהשקת סינגל הבכורה באנגלית "For Ma Ma".

ב-25 בדצמבר, יצא הסרט "היום הטוב ביותר" בבתי הקולנוע ברוסיה ובארץ, בסרט סריאבקינה משחקת באחד התפקידים המרכזיים.

ב-7 ביוני 2016, יצא סינגל הבכורה הראשון שלה: "Я просто люблю тебя", אשר נכלל באלבום הבכורה שלה. הקליפ שלו יצא כעבור חודשים. ב-9 בנובמבר, הוציאה את השיר "Style".

ב-3 באפריל 2017, יצא ספרה: "Тысяча М", הספר כלל אוסף של 54 משיריה, סיפורים אישים ותצלומים רבים מהארכיון האישי שלה.

ב-3 במרץ, השתתפה בדואט עם הזמר יגור קריד בסינגל: "Если ты меня не любишь", הסינגל נכלל באלבומו של הזמר והזמרת בנפרד. בהמשך השנה פורסמו הסינגלים: "Fire" ו-"Это не месячные" ו-"Мне нравится", אשר לא נכללו באלבומים.

ב-29 בספטמבר, יצא הסינגל השלישי מתוך האלבום: "Пьяная".

### 2018–הווה: אלבום הבכורה *Косатка в небе*

ב-23 ביולי 2018, יצא הסינגל באנגלית: "Under My Skin".

ב-17 באוקטובר, הוציא מקסים פדייב סינגל בשיתוף סריאבקינה שנקרא: "Рассыпая серебро", (בתרגום חופשי לפזר [את] כסף) כרמז לפירוק הלהקה, בקליפ הופיעו כל בנות הלהקה אשר היו בה במהלך כל השנים.

ב-15 בינואר 2019, יצא הסינגל "Потому что любовь". כעבור חודש יצא סינגל נוסף מתוך האלבום: "Не плачу".

ב-29 במרץ, יצא הסינגל נוסף: "Красивый мальчик".

ב-4 באפריל, יצא אלבומה הראשון של סריאבקינה שנקרא: "Косатка в небе", אשר כולו בשפה הרוסית.

ב-5 בפברואר 2020, הוציאה סריאבקינה את השיר "что же ты наделал" ב-18 בדצמבר, הוציאה סריאבקינה את השיר "ZODIAC"

דיסקוגרפיה
----------

 ערך מורחב – **Serebro**  

### אלבומי אולפן

* 2019: *Косатка в небе*

### מיני-אלבומים

* 2020: *Причины*

פילמוגרפיה
----------

* 2015: "היום הטוב ביותר"

ספרים
-----

* 2017: "Тысяча М"

קישורים חיצוניים
----------------

ויקישיתוף מדיה וקבצים בנושא **אולגה סריאבקינה** בוויקישיתוף
* 

* אתר האינטרנט הרשמי של אולגה סריאבקינה (ברוסית)
* אולגה סריאבקינה, ברשת החברתית פייסבוק

* אולגה סריאבקינה, ביישום טלגרם

* אולגה סריאבקינה, ברשת החברתית אינסטגרם

* אולגה סריאבקינה, ברשת החברתית טיקטוק

* אולגה סריאבקינה, ברשת החברתית VK

* אולגה סריאבקינה, סרטונים בערוץ היוטיוב

* אולגה סריאבקינה, במסד הנתונים הקולנועיים IMDb (באנגלית)

* אולגה סריאבקינה, במסד הנתונים הקולנועיים KinoPoisk (ברוסית)

* אולגה סריאבקינה, באתר אייטונס (באנגלית)

* אולגה סריאבקינה, באתר ספוטיפיי

* אולגה סריאבקינה, באתר Last.fm (באנגלית)

* אולגה סריאבקינה, באתר AllMusic (באנגלית)

* אולגה סריאבקינה, באתר MusicBrainz (באנגלית)

* אולגה סריאבקינה, באתר דיזר

* אולגה סריאבקינה, באתר Yandex.Music (ברוסית)

* אולגה סריאבקינה, באתר Discogs (באנגלית)

* אולגה סריאבקינה, באתר Genius

* אולגה סריאבקינה, באתר טיידל (באנגלית)

הערות שוליים
------------

1. ↑  סריאבקינה מסבירה מדוע עוזבת, אוקטובר 2018
2. ↑  סריאבקינה מסבירה על הכתיבה, 2006
3. ↑  האלבום מיני Chico Loco, ינואר 2019
4. ↑  הסינגל - For Ma Ma, יוני 2015
5. ↑  היום הטוב ביותר - טריילר (2015), 25 בדצמבר 2015
6. ↑  הקליפ לסינגל - Я ПРОСТО ЛЮБЛЮ ТЕБЯ, ספטמבר 2016
7. ↑  הספר שלה למכירה, אפריל 2017
8. ↑  הקליפ לסינגל - FIRE, יוני 2017
9. ↑  הסינגל - Это не месячные, אוגוסט 2017
10. ↑  הקליפ לסינגל - Мне нравится, אוגוסט 2017
11. ↑  הקליפ לסינגל - Пьяная, אוקטובר 2017
12. ↑  קליפ לסינגל Under My Skin, יולי 2018
13. ↑  קליפ פרידה של הלהקה Рассыпая серебро, אוקטובר 2018
14. ↑  קליפ לסינגל ПОТОМУ ЧТО ЛЮБОВЬ, ינואר 2019
15. ↑  מילים לסינגל Не плачу, מרץ 2019
16. ↑  מילים לסינגל Красивый мальчик, מרץ 2019
17. ↑  האלבום Косатка в небе, אפריל 2019

|  |  |
| --- | --- |
| בקרת זהויות עריכת הנתון בוויקינתונים | 
* GND: 1140872613
* MusicBrainz: b8983979-4c56-47e8-88c4-a62edabd2c46
* VIAF: 7685150749024716420002
* WorldCat: viaf-7685150749024716420002

 |